Leef jy van Betaaldag tot Betaaldag? - Voelgoed
Tuis Voelgoed Blogs Leef jy van Betaaldag tot Betaaldag?
77% van Suid-Afrikaners het geen geld oor aan die einde van die maand nie.
Die oorgrote meerderheid van die populasie probeer letterlik net oorleef van betaaldag tot betaaldag. Wanneer die salaris ontvang word, word dit aangewend om skuld en uitgawes wat hulle reeds aangegaan het te vereffen. Hierdie situasie plaas gesinne onder geweldige druk en veroorsaak finansiële onstabiliteit, maar dis die harde werklikheid vir baie Suid-Afrikaners.
Daar is egter ‘n groter impak op jou algehele finansiële welstand wanneer jy van betaaldag tot betaaldag probeer oorleef: Daar is nie geld oor aan die einde van die maand om te spaar nie. Daar is geen geld beskikbaar om skuld vinniger te delg nie. Daar is geen geld beskikbaar wanneer onvoorsiene gebeurtenisse of noodgevalle opduik nie. Uiteindelik word meer skuld benodig om deur die maand te probeer worstel. Wanneer skuld benodig word om daaglikse lewenskostes te dek, moet ‘n rooi vlaggie gehys word. Die situasie is ‘n negatiewe spiraal waaraan dringend aandag gegee moet word voordat dit te laat is.
Indien jy jouself in die situasie bevind waar jy gretig wag op betaaldag net om deur die maand te kom, moet jy aksie neem om uit die situasie te kom. Dis nie ‘n lekker situasie om in te wees nie. Begin deur jou maandelikse uitgawes te monitor en moontlike besparings te identifiseer. Stel die besparings wat jy geïdentifiseer het in werking, ongeag hoe gering dit mag lyk gegewe die groter prentjie. Elke bietjie help! Implementeer ‘n effektiewe begroting en hou daarby. Daar is altyd geleentheid om uitgawes te sny, maar mens kan ook net sny tot op ‘n punt en dan is verdere besparings net nie meer moontlik nie. Indien jy jou uitgawes tot op die been gesny het, dan moet jy begin kyk na opsies om jou inkomste aan te vul om sodoende ‘n mate van finansiële stabiliteit te kan skep.
Vorige artikelDie trappe van vergelyking van ouerskap
Volgende artikelAs God “NEE” sê
Blogger - Ansa Van Geest - Maart 28, 2019
“The joy of the Lord is my strength” ... dis die woorde wat vanoggend in my kop kom lê het. Die nag was om een of ander rede onrustig. Hoe...